Þrældómur er bannaður á Íslandi , “ sagði Katrín Sif . „ Heimurinn stendur frammi fyrir ógnum af ýmsu tagi . Þar ber einna hæst ótryggt ástand heimsmála , meðal annars vegna hryðjuverka . Á undanförnum mánuðum höfum við Íslendingar ítrekað sent samúðarkveðjur til nágrannaþjóða okkar vegna voðaverka sem þar hafa verið unnin , “ sagði Bjarni Benediktsson forsætisráðherra í þjóðarhátíðarræðu sinni á Austurvelli í morgun . „ Hér á landi er hættustig metið í meðallagi – sem þýðir að ekki er hægt að útiloka hættu á hryðjuverkum vegna ástands innanlands eða í heimsmálunum . Við verðum að varast að hér skapist jarðvegur fyrir hryðjuverk . Við verðum að gera allt sem í okkar valdi stendur til þess að tryggja að við getum áfram verið friðsöm þjóð , “ sagði hann . „ Það sem skiptir okkur öll mestu máli er að við búum áfram í öruggu umhverfi . Stjórnvöld munu gera það sem í þeirra valdi stendur til að tryggja öryggi landsmanna , bregðast við og meta aðstæður hverju sinni . Þessum verkefnum hefur lögreglan á Íslandi sinnt af ábyrgð og festu í samstarfi við alþjóðlegar stofnanir og er verð þess mikla trausts sem hún hefur ávallt notið . “